Frigivelse af rådighedsbeløb for ekstraordinær pulje til støtte for 
forsamlingshuse 2015 
Sagsfremstilling 
17.    Frigivelse af rådighedsbeløb for ekstraordinær pulje til støtte for forsamlingshuse 2015 
                                                                                                                        Åbent 
Sagsnr.: 326-2014-132114     J.nr.: 20.10.00            Mille Olesen.: 326-2015-241851 
  
SAGSFREMSTILLING 
Kommunalbestyrelsen har i forbindelse med vedtagelse af budget 2015 afsat et rådighedsbeløb på 400.000 kr. som 
en engangspulje til støtte for forsamlingshusene.  
Midlerne kan f.eks. anvendes til energirenovering eller kloakering. Det er en betingelse fra ansøgere, at de kan 
fremvise en plan for den videre drift af forsamlingshuset, og at der indgår frivilligt arbejde. 
  
Kultur- og Fritidsudvalget - som er ressortudvalg for forsamlingshusene - igangsatte i foråret 2013 en undersøgelse 
af forsamlingshusenes roller og vilkår, og der blev i den forbindelse nedsat arbejdsgrupper bestående af 
repræsentanter fra forsamlingshusene, som blandt andet arbejdede på at få skabt bedre netværk forsamlingshusene 
imellem, at få skabt flere indtægtsgivende aktiviteter og flere aktiviteter for lokalsamfundene, samt komme med 
forslag til, hvordan husene kunne få skabt en bedre økonomi eller bruge deres midler mest optimalt. 
  
Arbejdet udmundede blandt andet i, at forsamlingshusene i foråret 2014 etablerede Forsamlingshusenes Fællesråd 
i Kalundborg kommune, som skal arbejde for bedre vilkår for forsamlingshusene herunder et bedre samarbejde, 
fordelagtige tilbud for husene, fællesarrangementer m.m. 
  
Kultur- og Fritidsudvalget har bedt Fællesrådet om -i lighed med 2014 - at indsamle og indstille ansøgninger fra de 
enkelte huse til den afsatte engangspulje, som lever op til de krav Kommunalbestyrelsen har afsat. 
  
På baggrund af dette søger Kultur og Fritid om frigivelse af rådighedsbeløbet på 400.000 kr., således at Kultur- og 
Fritidsudvalget kan behandle ansøgningerne fra forsamlingshusene på udvalgets møde i september 2015, og 
midlerne kan komme til udbetaling snarest herefter. 
  
BEHANDLING 
Økonomiudvalget, Kommunalbestyrelsen 
  
INDSTILLING 
Direktøren indstiller, at rådighedsbeløbet frigives, således at Kultur- og Fritidsudvalget på deres møde i september 
2015 kan behandle de indkomne ansøgninger, og udbetale midlerne til forsamlingshusene. 
  
ØKONOMISKE KONSEKVENSER 
Økonomichefen bemærker, at der i 2015 er afsat et rådighedsbeløb på 400.000 kr. til støtte til  forsamlingshuse. 
Efter frigivelse udgør restrådighedsbeløbet 0 kr. 
Økonomiudvalgets møde den 19. august 2015: 
Udvalget vedtog at anbefale direktørens indstilling. 
  
  
  
Kommunalbestyrelsens møde den 26. august 2015: 
Kommunalbestyrelsen vedtog at godkende Økonomiudvalgets indstilling. 
